Broj: 02/4.01-7-011-455/19

Datum: 6. mart 2019. godine

Na osnovu člana 48. Poslovnika Narodne skupštine Republike Srpske (”Službeni glasnik Republike Srpske”, broj 31/11 i 34/17), Odbor za zaštitu životne sredine podnosi Skupštini sljedeći

***I Z V J E Š TA J***

***o razmatranju Prijedloga zakona o izmjenama Zakona o obnovljivim izvorima energije i efikasnoj kogeneraciji***

***– po hitnom postupku***

Odbor za zaštitu životne sredine na sjednici održanoj 6. marta 2019. godine, razmatrao je Prijedlog zakona o izmjenama Zakona o obnovljivim izvorima energije i efikasnoj kogeneraciji – po hitnom postupku.

Sjednici su prisustvovali: Ilija Tamindžija, predsjednik Odbora, , Mladen Popović, Nataša Stevanović, Milan Dakić, Darko Mitrić i Mijo Perkunić, članovi Odbora.

Odsutni su bili: Risto Marić, Aleksandar Subotić i Milenko Vićanović, članovi Odbora.

Obrazloženje pomenutog Prijedloga zakona podnio je g-din Milan Baštinac, predstavnik Ministarstva energetike i rudarstva.

Nakon provedene rasprave, članovi Odbora su sa pet glasova „za“ i jednim glasom „suzdržan“ (Darko Mitrić) usvojili stav da se Prijedlog zakona o izmjenama Zakona o obnovljivim izvorima energije i efikasnoj kogeneraciji – po hitnom postupku, razmatra u predloženoj formi na Trećoj redovnoj sjednici Narodne skupštine Republike Srpske.

Na osnovu člana 48. Poslovnika Narodne skupštine Republike Srpske za izvjestioca je određen predsjednik Odbora.

**PREDSJEDNIK ODBORA**

***Ilija Tamindžija***